Itt a nagy Velencei-tavi Összefogás? – Fotók, videó | A Velencei-tó hír és turisztikai portálja Itt a nagy Velencei-tavi Összefogás? – Fotók, videó – A Velencei-tó hír és turisztikai portálja
Főoldal Címlapon Itt a nagy Velencei-tavi Összefogás? – Fotók, videó
Itt a nagy Velencei-tavi Összefogás? – Fotók, videó
Múlt héten csütörtökön tartották a Velencei-tavi TDM szervezetek hagyományos évadzáró konferenciáját. Korábban az MTI által kiadott hírt mi is közzétettük, de a saját íráshoz, kicsit emésztenem kellett az ott hallottakat. A legfontosabb információ mindenképpen ez volt:
Rivalizálás helyett együttműködést kell kialakítani a tókörnyéki települések között és egységben kell kezelni a Velencei-tavat ahhoz, hogy igazán vonzóvá váljon a turisták körében – hangsúlyozta L. Simon László, a Miniszterelnökség parlamenti államtitkára szerdán, Velencén egy Turisztikai Desztináció Menedzsment (TDM) konferencián. […]
Érdemes megnézni videón is, csak 3 perc…
Eljön talán az a sokak által várva-várt pillanat, hogy Gárdony és Velence közösen kezd gondolkodni. S a legjobb talán az, hogy ezt pont a turizmussal kezdik, hiszen ez a legmeghatározóbb “iparág” a Velencei-tó környékén. Viszont a település vezetői és a TDM elnökség nem elegendő a döntéshez, hiszen mindkét TDM-egyesület tagságának – külön-külön – meg kell szavaznia az összeolvadást.
A felvetés második része, hogy a települések dobják be a nagy közösbe az idegenforgalmi adó saját részét, már nem annyira egyértelmű. Ennek az egyik oka talán az lehet, hogy Velencén lényegesen nagyobb idegenforgalmi adó bevétel van mint Gárdonyban.
A másik ok, melyet szintén L. Simon Lászlótól hallhattunk, hogy 2012-hez képest 2013-ra mindkét településen csökkent a vendégéjszakák száma. Szóval átgondolandó lehet az önkormányzatok számára, hogy még több anyagi befektetéssel, mekkora hasznot tudnának realizálni, illetve az elmúlt évben miért csökkent a vendégéjszakák száma. Mérlegelni kell, hogy mennyire sikerült jól elkölteni azt a közel 200 milló forintot, melyet a gárdonyi, a velencei TDM szervezet, valamint a közös térségi TDM Kft kapott, mennyire volt jó a TDM szervezetek figyelem felkeltése, a Velencei-tó marketingje, sajtója.
Remélhetőleg a közös TDM-ben egy olyan munkaszervezet tud felállni, akik fontosnak érzik a Velencei-tó fejlődését odafigyelve a TDM tagok, a helyi vállalkozók – nem csak a nagyok – érdekeire, megfelelő hangsúlyt fektetve a kommunikációra is.
Itt azért mellékágon megjegyezném, hogy december 3-án a velencei TDM szervezetnél, december 4-én a gárdonyi TDM szervezetnél lesz tisztújítás, bár egyes – meg nem erősített – információk szerint a két TDM összeolvadását már január végére szeretnék nyélbe ütni.
Levezetésnek íme néhány kép…
TAGGárdonyi TDM L. Simon László TDM Velence Velencei TDM
Előző cikkA falu bikája - Zichyújfalu - videó Következő cikkKarácsonyi Készülődés Nadapon